CELEX: 32016D1899
Language: hr
Date: 2016-10-26 00:00:00
Title: Provedbena odluka Komisije (EU) 2016/1899 оd 26. listopada 2016. o izmjeni odluka 92/260/EEZ, 93/197/EEZ i 2004/211/EZ u pogledu privremenog ulaska i uvoza registriranih konja iz određenih dijelova Egipta (priopćeno pod brojem dokumenta C(2016) 6791) (Tekst značajan za EGP)

28.10.2016   
            
            
               HR
            
            
               Službeni list Europske unije
            
            
               L 293/42
            
         PROVEDBENA ODLUKA KOMISIJE (EU) 2016/1899
   оd 26. listopada 2016.
   o izmjeni odluka 92/260/EEZ, 93/197/EEZ i 2004/211/EZ u pogledu privremenog ulaska i uvoza registriranih konja iz određenih dijelova Egipta
   
      
         (priopćeno pod brojem dokumenta C(2016) 6791)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2009/156/EZ od 30. studenoga 2009. o uvjetima zdravlja životinja kojima se uređuje premještanje i uvoz kopitara iz trećih zemalja (1), a posebno njezin članak 12. stavke 1. i 4., članak 15. točku (a) te članak 19. uvodnu rečenicu i točke (a) i (b),
   budući da:
   
               (1)
            
            
               Direktivom 2009/156/EZ utvrđeni su uvjeti zdravlja životinja za uvoz živih kopitara u Uniju. Njome se Komisija ovlašćuje za utvrđivanje, među ostalim, posebnih uvjeta za privremeni ulazak i uvoz registriranih kopitara u Uniju.
            
         
               (2)
            
            
               Odlukom Komisije 92/260/EEZ (2) predviđeno je da države članice odobravaju privremeni ulazak u Uniju registriranih konja iz trećih zemalja navedenih u Prilogu I. toj odluci. U tom su prilogu navedeni popisi trećih zemalja, ako je primijenjeno načelo službene regionalizacije, i te su treće zemlje razvrstane u posebne sanitarne skupine, ovisno o zdravstvenom stanju u njima.
            
         
               (3)
            
            
               Odlukom Komisije 93/197/EEZ (3) predviđeno je da države članice odobravaju uvoz u Uniju registriranih kopitara i kopitara za rasplod i proizvodnju iz trećih zemalja navedenih u Prilogu I. toj odluci. U tom su prilogu navedeni popisi trećih zemalja, ako je primijenjeno načelo službene regionalizacije, i te su treće zemlje razvrstane u posebne sanitarne skupine, ovisno o zdravstvenom stanju u njima.
            
         
               (4)
            
            
               Odlukom Komisije 2004/211/EZ (4) uspostavljen je popis trećih zemalja ili dijelova njihova državnog područja, ako se primjenjuje načelo regionalizacije, iz kojih države članice odobravaju uvoz kopitara i sjemena, jajnih stanica i zametaka kopitara. U Prilogu I. toj odluci navodi se taj popis i treće se zemlje ili dijelovi njihova državnog područja razvrstavaju u posebne sanitarne skupine.
            
         
               (5)
            
            
               Odlukama 92/260/EEZ, 93/197/EEZ i 2004/211/EZ Egipat je prije bio razvrstan u sanitarnu skupinu E. Međutim, nakon veterinarskog pregleda obavljenog u Egiptu u lipnju 2010. odlučeno je da stanje u toj trećoj zemlji može predstavljati ozbiljnu opasnost za zdravlje životinja kad je u pitanju populacija konja u Uniji. Zbog toga je donesena Odluka Komisije 2010/463/EU (5) kako bi se izbrisao unos za Egipat u sanitarnoj skupini E, kako je navedeno u Prilogu I. odlukama 92/260/EEZ, 93/195/EEZ i 93/197/EEZ te kako bi se izmijenio unos za Egipat u Prilogu I. Odluci 2004/211/EZ.
            
         
               (6)
            
            
               Koncept „područja slobodnog od bolesti kopitarâ” koji je razvila Svjetska organizacija za zdravlje životinja (OIE) (6) odražava načela regionalizacije iz Direktive 2009/156/EZ. Područje slobodno od bolesti kopitarâ stoga jest dio područja određene zemlje pod posebnim veterinarskim nadzorom u kojem nema brojnih navedenih bolesti kopitarâ, koje se obično uspostavlja ako nije moguće kontrolirati i iskorijeniti sve bolesti kopitarâ na cijelom području neke zemlje. Odvajanje kopitara unutar područja slobodnog od bolesti od ostalih kopitara postiže se provedbom dobrih biosigurnosnih mjera, normama i postupcima za izdavanje potvrda, planiranjem djelovanja u kriznim situacijama, identifikacijom svih konja koji se nalaze u području slobodnom od bolesti i sposobnošću praćenja njihova kretanja.
            
         
               (7)
            
            
               Egipat je u lipnju 2016. zatražio da Komisija preispita izvozni status te treće zemlje i dostavio dokumentaciju o uspostavi područja slobodnog od bolesti kopitarâ u području oko Veterinarske bolnice egipatskih oružanih snaga u istočnom predgrađu Kaira. To područje slobodno od bolesti kopitarâ autocestom je povezano s kairskom međunarodnom zračnom lukom, koja je udaljena manje od 10 kilometara.
            
         
               (8)
            
            
               Prema dokumentaciji koju je dostavio, čini se da su jamstva koje je ponudio Egipat dostatna da ga se ponovno rasporedi u sanitarnu skupinu E i odobri privremeni ulazak i uvoz registriranih konja iz egipatskog područja slobodnog od bolesti kopitarâ.
            
         
               (9)
            
            
               Odluke 92/260/EEZ, 93/197/EEZ i 2004/211/EZ trebalo bi stoga na odgovarajući način izmijeniti.
            
         
               (10)
            
            
               Mjere predviđene ovom odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Prilog I. Odluci 92/260/EEZ mijenja se u skladu s Prilogom I. ovoj odluci.
   Članak 2.
   Prilog I. Odluci 93/197/EEZ mijenja se u skladu s Prilogom II. ovoj odluci.
   Članak 3.
   Prilog I. Odluci 2004/211/EZ mijenja se u skladu s Prilogom III. ovoj odluci.
   Članak 4.
   Ova je odluka upućena državama članicama.
   
      Sastavljeno u Bruxellesu 26. listopada 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 192, 23.7.2010., str. 1.
   
   
      (2)  Odluka Komisije 92/260/EEZ od 10. travnja 1992. o uvjetima zdravlja životinja i veterinarskom certificiranju za privremeni ulazak registriranih konja (SL L 130, 15.5.1992., str. 67.).
   
      (3)  Odluka Komisije 93/197/EEZ od 5. veljače 1993. o uvjetima zdravlja životinja i veterinarskom certificiranju za uvoz registriranih kopitara i kopitara za rasplod i proizvodnju (SL L 86, 6.4.1993., str. 16.).
   
      (4)  Odluka Komisije 2004/211/EZ od 6. siječnja 2004. o uspostavljanju popisa trećih zemalja i dijelova njihovog državnog područja iz kojih države članice odobravaju uvoz živih kopitara i sjemena, jajnih stanica i zametaka kopitara, te o izmjeni odluka 93/195/EEZ i 94/63/EZ (SL L 73, 11.3.2004., str. 1.).
   
      (5)  Odluka Komisije 2010/463/EU od 20. kolovoza 2010. o izmjeni odluka 92/260/EEZ, 93/195/EEZ, 93/197/EEZ i 2004/211/EZ u pogledu privremenog ulaska, ponovnog ulaska nakon privremenog izvoza i uvoza registriranih konja te uvoza sjemena kopitarâ iz određenih dijelova Egipta (SL L 220, 21.8.2010., str. 74.).
   
      (6)  http://www.oie.int/en/our-scientific-expertise/specific-information-and-recommendations/international-competition-horse-movement/equine-disease-free-zones/.
   
      PRILOG I.
      U Prilogu I. Odluci 92/260/EEZ popis trećih zemalja u sanitarnoj skupini E zamjenjuje se sljedećim:
      
         „Ujedinjeni Arapski Emirati (AE), Bahrein (BH), Alžir (DZ), Egipat (3) (EG), Izrael (4) (IL), Jordan (JO), Kuvajt (KW), Libanon (LB), Maroko (MA), Oman (OM), Katar (QA), Saudijska Arabija (3) (SA), Tunis (TN), Turska (3) (TR)”.
      
   
   
      PRILOG II.
      U Prilogu I. Odluci 93/197/EEZ popis trećih zemalja u sanitarnoj skupini E zamjenjuje se sljedećim:
      
         „Ujedinjeni Arapski Emirati (3) (AE), Bahrein (3) (BH), Alžir (DZ), Egipat (2) (3) (EG), Izrael (5) (IL), Jordan (3) (JO), Kuvajt (3) (KW), Libanon (3) (LB), Maroko (MA), Mauricijus (3) (MU), Oman (3) (OM), Katar (3) (QA), Saudijska Arabija (2) (3) (SA), Tunis (TN), Turska (2) (3) (TR)”.
      
   
   
      PRILOG III.
      Prilog I. Odluci 2004/211/EZ mijenja se kako slijedi:
      
                  1.
               
               
                  Unos za Egipat zamjenjuje se sljedećim:
                  
                              „EG
                           
                           
                              Egipat
                           
                           
                              EG-0
                           
                           
                              Cijela zemlja
                           
                           
                              E
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                        
                              EG-1
                           
                           
                              Područje slobodno od bolesti kopitarâ uspostavljeno u području oko Veterinarske bolnice egipatskih oružanih snaga uz cestu El Nasr, nasuprot kluba Al Ahly u Kairu i veza autocestom s kairskom međunarodnom zračnom lukom (vidjeti okvir 7. za pojedinosti)
                           
                           
                              E
                           
                           
                              X
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —”
                           
                        
            
                  2.
               
               
                  Dodaje se sljedeći okvir 7.:
                  
                              „Okvir 7.
                           
                        
                              EG
                           
                           
                              Egipat
                           
                           
                              EG-1
                           
                           
                              Područje slobodno od bolesti kopitarâ, veličine od oko 0,1 km2, uspostavljeno u području oko Veterinarske bolnice egipatskih oružanih snaga uz cestu El Nasr, nasuprot kluba Al Ahly u istočnom predgrađu Kaira (s koordinatama 30°04′19,6″S 31°21′16,5″I) i veza autocestom u dužini od 10 km cestom El Nasr i aerodromskom cestom s kairskom međunarodnom zračnom lukom.
                              
                                          (a)
                                       
                                       
                                          Opis granica područja slobodnog od bolesti konjâ:
                                          Od križanja ceste El Nasr s cestom El Shaheed Ibrahim El Shaikh (na 30°04′13,6″S 31°21′04,3″I) ide se uzduž ceste El Shaheed Ibrahim El Shaikh u dužini od oko 500 m prema sjeveru do prvog čvora s „Prolazom unutar oružanih snaga“ („prolaz“), gdje se skreće udesno i prati prolaz u dužini od oko 100 m prema istoku, gdje se ponovno skreće udesno i prati prolaz u dužini od 150 m prema jugu, gdje se skreće ulijevo i prati prolaz u dužini od 300 m prema istoku, gdje se skreće udesno i prati prolaz u dužini od 100 m prema jugu do ceste El Nasr, gdje se skreće udesno i prati cestu El Nasr u dužini od 300 m prema jugozapadu do točke nasuprot čvora ceste El Nasr i ceste Hassan Ma'moon, gdje se skreće udesno i prati prolaz u dužini od 100 m prema sjeveru, gdje se skreće ulijevo i prati prolaz u dužini od 120 m prema zapadu, gdje se skreće ulijevo i prati prolaz u dužini od 200 m prema jugu, gdje se skreće udesno i prati cestu El Nasr u dužini od 100 m prema zapadu do križanja ceste El Nasr s cestom El Shaheed Ibrahim El Shaikh.
                                       
                                    
                                          (b)
                                       
                                       
                                          Opis granica područja karantene prije izvoza unutar područja slobodnog od bolesti konjâ:
                                          Od točke nasuprot čvora ceste El Nasr i ceste Hassan Ma'moon prati se prolaz u dužini od 100 m prema sjeveru, gdje se skreće udesno i prati prolaz u dužini od 250 m prema istoku, gdje se skreće udesno i prati prolaz u dužini od 50 m prema jugu do ceste El Nasr, gdje se skreće udesno i prati cestu El Nasr u dužini od 300 m prema jugozapadu do točke nasuprot čvora ceste El Nasr i ceste Hassan Ma'moon.”